**NÁRODNÁ RADA SLOVENSKEJ REPUBLIKY**

**V. volebné obdobie**

Číslo: CRD - 1740/2011

**I n f o r m á c i a**

**Zahraničného výboru Národnej rady Slovenskej republiky**

**o výsledku prerokovania návrhu skupiny poslancov Národnej rady Slovenskej republiky na prijatie Vyhlásenia Národnej rady Slovenskej republiky k aktivitám vlády a parlamentu Maďarskej republiky voči Slovenskej republike (tlač 371)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Predseda Národnej rady Slovenskej republiky rozhodnutím z 2. mája 2011 č. 363 pridelil návrh skupiny poslancov Národnej rady Slovenskej republiky na prijatie Vyhlásenia Národnej rady Slovenskej republiky k aktivitám vlády a parlamentu Maďarskej republiky voči Slovenskej republike (tlač 371) Zahraničnému výboru Národnej rady Slovenskej republiky na prerokovanie do 17. mája 2011.

 Zahraničný výbor Národnej rady Slovenskej republiky prerokoval predložený návrh skupiny poslancov na 17. schôdzi výboru, kde ho predložil poverený člen skupiny poslancov Rafael Rafaj. Spravodajcom výboru bol člen výboru Dušan Bublavý.

 Výbor neprijal uznesenie, keďže navrhnuté uznesenie nezískalo potrebný súhlas nadpolovičnej väčšiny prítomných členov výboru podľa § 52 ods. 4 rokovacieho poriadku (z celkového počtu 13 členov výboru bolo prítomných 11, za hlasovali 4 poslanci, proti hlasovali 2 poslanci a 5 poslancov sa hlasovania zdržalo).